รัฐบาล ชูโมเดลบ้านมั่นคง เพื่อผู้มีรายได้น้อย สร้างบ้านและชุมชนให้มีความเข้มแข็งผ่านโครงการบ้านมั่นคงและบ้านพอเพียง
รัฐบาล ชูโมเดลบ้านมั่นคง เพื่อผู้มีรายได้น้อย สร้างบ้านและชุมชนให้มีความเข้มแข็งผ่านโครงการบ้านมั่นคงและบ้านพอเพียงนางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เนื่องในวันที่อยู่อาศัยโลก นายจุรินทร์ ลักษณะวิศิษฏ์ รองนายกรัฐมนตรีและประธานกรรมการนโยบายที่อยู่อาศัยแห่งชาติ (กอช.) กล่าวถึงเป้าหมายของรัฐบาลต่อการแก้ปัญหาที่อยู่อาศัยของผู้มีรายได้น้อยทั้งในเขตเมืองและชนบทว่า ตั้งเป้าไว้ที่ 1 ล้านครัวเรือน ภายในปี 2579 สานต่อแผนแม่บทการพัฒนาที่อยู่อาศัยระยะ 20 ปี (?2560-2579?) แยกเป็น แผนพัฒนาที่อยู่อาศัยผู้มีรายได้น้อยในชุมชนแออัดและผู้มีรายได้น้อย หรือ ’บ้านมั่นคง’ รวม 77 จังหวัด ประมาณ 7 แสนครัวเรือน และแผนพัฒนาผู้มีรายได้น้อยในชนบท หรือ ’บ้านพอเพียง’ ใน 76 จังหวัด รวม 3.5 แสนครัวเรือน อีกทั้งยังสนับสนุนการสร้างศูนย์พักคนไร้บ้านและพัฒนาศักยภาพการใช้ชีวิตในจังหวัด เชียงใหม่ ขอนแก่น ปทุมธานี อีกด้วยอย่างไรก็ตาม ยังมีปัญหาการถือครองที่ดินและที่อยู่อาศัย ซึ่งเกี่ยวข้องกับหลายหน่วยงาน รวมถึงข้อกฏหมาย จึงจำเป็นต้องใช้ความรอบคอบและระยะเวลาในการดำเนินการ จะเห็นได้ว่า รัฐบาลมีความพยายามในการแก้ไขปัญหาความเดือดร้อนเรื่องที่อยู่อาศัยของผู้มีรายได้น้อยในทุกจังหวัด ทั้งในเรื่องการหาทางออกกับปัญหาที่ดินเพื่อที่อยู่อาศัยและการจัดสรรงบประมาณ เพื่อการสร้างบ้านและชุมชนให้มีความเข้มแข็งผ่านโครงการบ้านมั่นคงและบ้านพอเพียง